**Ministru kabineta noteikumu projekta “Prasības dzirkstošajam vīnam paredzētu stikla pudeļu un to aizkorķējuma izmantošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4. panta deviņpadsmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Prasības dzirkstošajam vīnam paredzētu stikla pudeļu un to aizkorķējuma izmantošanai” (turpmāk – noteikumu projekts) sagatavots, lai izmantotu Eiropas Savienības tieši piemērojamos tiesību aktos doto rīcības brīvību dalībvalstīm reglamentēt atsevišķas prasības pārtikas apritē un izstrādātu nacionālos noteikumus, nosakot, kurus dzērienus atļauts ražot tirdzniecībai un eksportam, izmantojot dzirkstošajam vīnam paredzētās stikla pudeles un to aizkorķējumu.1. Lai ņemtu vērā vīna nozares specifiskas iezīmes, ar Eiropas Parlamenta un Padomes 2013. gada 17. decembra Regulas (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, 122.pantu Komisija tiek pilnvarota pieņemt deleģētos aktus par noteikumiem un ierobežojumiem attiecībā uz nosacījumiem par “dzirkstošā vīna” tipa stikla pudeļu un aizkorķējuma izmantošanu.2. Komisijas 2018. gada 17. oktobra Deleģētās regulas (ES) 2019/33, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu (turpmāk – Deleģētā regula 2019/33) 56. un 57. pantā noteikti atsevišķa tipa pudeļu izmantošanas un to aizvākojuma noteikumi, kā arī papildu noteikumi, ko nosaka ražojošās dalībvalstis. 3. Tradicionālā veida dzirkstošo vīnu stikla pudele un aizbāznis norāda uz tradicionālām ražošanas un pudelēs pildīšanas praksēm. Īpaša veida pudeles un aizbāžņa izmantošana dzirkstošajiem vīniem, kvalitatīvajiem dzirkstošajiem vīniem un kvalitatīvajiem aromātiskajiem dzirkstošajiem vīniem, kā tas noteikts Deleģētās regulas 2019/33 57. pantā, jābūt obligātai tikai šādu Eiropas Savienībā ražotu vīnu tirdzniecībai un eksportam, tomēr dalībvalstīm ir atļauta šāda veida pudeles un aizbāžņa izmantošana arī citiem dzērieniem. To paredz Deleģētās regulas 2019/33 57. panta atkāpes, un dalībvalstis var nolemt, ka dzirkstošajam vīnam paredzētajā stikla pudelē vai ar aprakstīto aizbāzni vai abējādi var tirgot vai eksportēt citus dzērienus, ja vien tie nemaldina patērētāju par produkta patieso raksturu.4. Latvija nav vīnogu vīna ražotāja valsts, tomēr Latvijā tiek ražoti citi produkti – augļu un ogu vīni, sidri, raudzēti dzērieni un alkoholiskie kokteiļi. Uz minētiem produktiem var attiecināt Deleģētās regulas 2019/33 57. pantā noteiktās atkāpes par dzirkstošā vīna tipa stikla pudeles un tā aizbāžņa papildu izmantošanas iespējām Latvijā šo produktu tirdzniecībai un eksportam. Noteikumu projekts nosaka dzērienu veidus, uz kuriem konkrēti attieksies atļauja lietot pudeles un aizbāžņus, un tādējādi patērētājs netiks maldināts par produkta raksturu. 5. Latvijā līdz šim nav izstrādāti specifiski nacionālie normatīvie akti vīna jomā. Paredzams, ka tuvākajā laikā noteikumu projekts paliks vienīgais normatīvais akts, kas papildus jau minētajām regulām būs attiecināms uz vīna nozari. Tā kā valstī joprojām ir pārāk liels normatīvo aktu grozījumu skaits un ir nepieciešams šīs tiesiskā regulējuma sadrumstalotības tendences mazināt, ministrijas ieskatā turpmāk šajos noteikumos būs iespējams apvienot atbilstoša satura tiesisko regulējumu par vīna un stipro alkoholisko dzērienu jautājumiem, tā izvairoties no tiesiskā regulējuma sadrumstalotības nākotnē.6. Pārtikas aprites uzraudzības likuma 21. panta pirmajā daļā noteikts, ka pārtikas aprites valsts uzraudzību un kontroli veic Zemkopības ministrijas pārraudzībā esoša valsts pārvaldes iestāde — Pārtikas un veterinārais dienests. Tādējādi Pārtikas un veterinārais dienests uzraudzīs dzirkstošajam vīnam paredzēto stikla pudeļu izmantošanas atbilstību normatīvā akta prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav.  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1) uzņēmumiem, kas iesaistīti pārtikas apritē. Latvijā 2019. gada 1. martā Pārtikas un veterinārā dienesta uzraudzībai pakļauto objektu reģistrā bija iekļauti 50 stipro alkoholisko dzērienu, 4 alkoholisko kokteiļu, 3 spirta, 80 vīna, sidra un raudzētu dzērienu un 50 alus ražošanas uzņēmumi, 95 dzērienu noliktavas un 3385 jaukta sortimenta pārtikas veikali, kuros pārsvarā tirgo alkoholiskos dzērienus. Latvijā tiek izplatīti Eiropas Savienībā ražoti dzirkstošie vīni, kvalitatīvie dzirkstošie vīni un kvalitatīvie aromātiskie dzirkstošie vīni dzirkstošajam vīnam paredzētajās stikla pudelēs;2) dienesta inspektoriem, kas veic pārtikas uzņēmumu uzraudzību un kontroli. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums pozitīvi ietekmēs ražotāju konkurētspēju tirgū, jo tiek atbalstīta ražotāju iniciatīva par normatīvā akta izstrādi, tikai izmantojot ES normatīvā aktā noteiktās atkāpes par dzirkstošajam vīnam paredzētu pudeļu un tā aizkorķējuma papildu izmantošanas iespējām.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Deleģētā regula 2019/33 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
|  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Deleģētā regula 2019/33 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Deleģētās regulas 2019/33 57. panta 2.punkts | Noteikumu projekta 1.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Deleģētās regulas 2019/33 57. panta 1.punkts | Noteikumu projekta 3.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes Regulas (ES) Nr. 1308/2013 VII pielikuma II daļas 1. punkta otrais “a” apakšpunkts, 7., 8. un 9.punkts | Noteikumu projekta 2.1.apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes Regulas (ES) Nr. 251/2014 3. pants | Noteikumu projekta 2.2.apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Ir izmantotas Deleģētās regulas 2019/33 57. panta 2.punktā dotās tiesības dalībvalstij nolemt, ka dzirkstošajam vīnam paredzētā stikla pudelē vai pudelē ar sēņveida aizbāzni, vai abējādi Eiropas Savienībā var ražot, tirgot un eksportēt citus produktus, ne tikai Eiropas Savienībā ražotu dzirkstošo vīnu, kvalitatīvo dzirkstošo vīnu un kvalitatīvo aromātisko dzirkstošo vīnu, nosakot, kuru dzērienu ražošanā tirgošanai un eksportam atļauts izmantot minētās pudeles un aizkorķējumu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 2019. gada 9. maija līdz 17. maijam tika ievietots Zemkopības ministrijas tīmekļa vietnē [www.zm.gov.lv](http://www.zm.gov.lv). |
| 2. | Sabiedrības līdzdalība projekta izstrādē | Noteikumu projekts elektroniski nosūtīts saskaņošanai biedrībām „Latvijas Pārtikas tirgotāju asociācija”, Latvijas Pārtikas uzņēmu federācija”, „Latvijas tirgotāju asociācija” un “Latvijas Vīnkopju un Vīndaru Biedrība”, un Latvijas alkohola nozares asociācijai “Lana”. |
| 3. | Sabiedrības līdzdalības rezultāti | Nav saņemti iebildumi un priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests veiks kontroles par esošā budžeta līdzekļiem.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas netiek radītas, un noteikumu projekts neparedz arī esošu institūciju likvidāciju vai reorganizāciju. Izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav  |

Zemkopības ministrs K. Gerhards

Grīga 670272307

Elita.Griga@zm.gov.lv